# ДЕТСКА ГРАДИНА “БРЕЗА”

**с. Комарево, база с. Рибен, тел.:0878741046; e-mail: osnovni@abv.bg**

Утвърдил:

Директор – Сн. Тодорова

МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО

# I. ОБЩИ ПОЛОЖЕНИЯ

Управлението на образователно-възпитателния процес в ДГ „Бреза“ е с много високо качество, което се дължи на отличната научна подготовка на преподавателите и добрата адаптация на децата към образователната среда.

Отчитайки целите на образователната институция, заложени в стратегията, се предвиждат следните мерки за повишаване качеството на образованието:

## Мерки свързани с учителите.

* 1. Повишаване на квалификацията на преподавателите.
	2. Повишаване мотивацията на учителите.
	3. Насърчаване на комуникацията между учителите.
	4. Организация и планиране на педагогическата ситуация.
	5. Използване на разнообразни форми за проверка на знанията, уменията и компетентностите на децата, подчинени на ясно формулирани критерии.
	6. Развиване на позитивно отношение дете-учител.

## Мерки свързани с децата.

* 1. Активна страна в образователния процес.
	2. Политики за подкрепа на гражданското, здравното и интеркултурното образование.
	3. Обратна връзка с децата.
	4. Развиване на позитивно отношение дете-дете.
	5. Ефективни мерки за поддържане на дисциплината.
	6. Взаимообучителна метода.
	7. Мотивиране на децата за участие в състезания, конкурси и др.

## Мерки свързани с образователната институция.

* 1. Подобряване на МТБ.
	2. Използване на съвременни ИКТ в образователния процес.
	3. Осигуряване на интерактивно обучение.
	4. Функционираща вътрешна система за управление и контрол на качеството на образованието и обучението в ДГ.
	5. Механизъм за ранно предупреждение за различни рискове.
	6. Активно взаимодействие с Обществения съвет.
	7. Ефективно взаимодействие ДГ- семейство.

Предвидените мерки за повишаване качеството на образованието в детската градина се основават на:

* Закон за предучилищно и училищно образование /ЗПУО/;
* Държавни образователни стандарти;
* Стратегия за развитие на ДГ „Бреза”
* План за квалификационна дейност за учебната 2023/2024г

# ЦЕЛ.

Целта на настоящия документ е предлагане на мерки за повишаване качеството на образование в ДГ „Бреза”. Мерките не бива да се разглеждат едностранно, а да бъдат многоаспектни и да обхващат както учители и деца, така и образователно-възпитателната среда.

# МЕРКИ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО В ДГ „БРЕЗА”

## МЕРКИ СВЪРЗАНИ С УЧИТЕЛИТЕ

1. **Повишаване на квалификацията на преподавателите.**

Прилагане на План за квалификационна дейност за учебната 2023/2024 г.

Срок на изпълнение: целогодишен

Отговорник: Комисия по квалификационна дейност

## Повишаване мотивацията на учителите.

Това може да се постигне чрез морални, материални стимули и оказване на подкрепа при изпитване на трудности.

* + Увеличаване на индивидуалните трудови възнаграждения на работещите в рамките на утвърдените средства в делегирания бюджет.
	+ Формиране на система от морални стимули.
	+ Наличие на Етичен кодекс на общността.

Срок на изпълнение: месец октомври

Отговорник: Директор, Комисия за определяне на постигнатите резултати от педагогическия труд

## Насърчаване на комуникацията между учителите.

* + Активна комуникация между учителите и непедагогическите специалисти с цел повишаване на образователните резултати и подобряване на дисциплината на децата.
	+ Мултиплициране на придобитите знания на семинари и квалификационни обучения.
	+ Съвместно реализиране на общи проекти
	+ Директор да провежда информационни срещи за разясняване на новите нормативни документи.

Срок на изпълнение: целогодишно Отговорник: Директор

## Организация и планиране на педагогическата ситуация

Учителите трябва да притежават достатъчни умения при планиране на педагогическата ситуация, да проявяват гъвкавост и творчество и разбират необходимостта от промени в плановете си, за да отговарят на образователните потребности на децата.

Срок на изпълнение: целогодишно Отговорник: Директор

## Използване на разнообразни форми за проверка на знанията, уменията и компетентностите на децата, подчинени на ясно формулирани критерии

Учителят трябва да използва разнообразни форми за проверка и оценка, които са: устни, подчинени на познавателните книжки и практически форми.

Срок на изпълнение: целогодишно Отговорник: Старши учители

## Развиване на позитивно отношение учител-дете.

Откликване на въпроси и проблеми от едната и другата страна.

Срок на изпълнение: целогодишно Отговорник: Директор

## МЕРКИ СВЪРЗАНИ С ДЕЦАТА

1. **Активна страна в образователния процес.**

Децата да бъдат поставени в центъра на цялостната педагогическа дейност в образователната общност. Това може да се реализира чрез:

* + възлагане на повече самостоятелни задачи, които да ги превърнат в активна част;
	+ практическа приложимост на образователното съдържание и използването на методите за учене чрез действие;
	+ създаване на умения за работа в екип, чрез групови задачи, проекти и др.
	+ създаване на умения у децата за самооценка, самоанализ и самоконтрол.

Срок на изпълнение: целогодишно Отговорник: Учители

## Политики за подкрепа на гражданското, здравното и интеркултурното образование.

* + поощряване на публичните изяви на децата;
	+ доброволчески дейности в и извън детската градина;
	+ поддържане на медии с активното участие на децата;
	+ осигуряване на форми и места за изразяване на мнения и предложения по живота в ДГ от страна на деца и родители;
	+ кампании, подкрепящи здравето, толерантността, социалната чувствителност, правата на човека, опазване на околната среда;
	+ празничен национален календар и такъв на останалите държави;
	+ екологичен календар с международните дати, свързани с опазване на околната среда;
	+ форми на посредничество, решаване на конфликти, превенция на агресията;
	+ организиране на изложби, конкурси,
	+ развиване и поддържане на физическа дееспособност и подготовка за активен и здравословен начин на живот;
	+ изготвяне на етични правила на групите от самите деца, с помощта на учителите и представител на обществения съвет;
	+ възпитаване и изграждане в дух на родолюбие, инициативи свързани с миналото и фолклорните традиции;

- празници на ДГ „БРЕЗА”

Срок на изпълнение: целогодишно Отговорник: Директор, учители

## Обратна връзка с децата.

За да се определят трудностите при изучаване на учебния материал е удачно да се търси и мнението на децата. Това може да стане чрез периодично организиране на беседи с децата, където учителят ще се ориентира по-лесно за индивидуалните им потребности.

Срок на изпълнение: целогодишно Отговорник: Старши учители

## Развиване на позитивно отношение дете-дете.

Това се постига чрез работа в екип, поставяне на общи задачи .

Срок на изпълнение: целогодишно Отговорник: Учители

## Ефективни мерки за поддържане на дисциплината.

Децата трябва да спазват правилата на групата. При неспазване на съответните правила трябва да се приложат санкции, изработени заедно с тези правила

Срок на изпълнение: целогодишно

Отговорник: Учители , непедагогически специалисти

## Взаимообучителна метода.

Осигуряване възможност и насърчаване на децата да се подпомагат един друг. Това се реализира, чрез екипни задачи, работа по общи проекти, консултации между децата.

Срок на изпълнение: целогодишно Отговорник: Учители

## Мотивиране на децата за участие в състезания, конкурси и др.

Това да се реализира чрез морални и материални стимули.

Срок на изпълнение: целогодишно Отговорник: Директор, учители

## МЕРКИ СВЪРЗАНИ С ОБРАЗОВАТЕЛНАТА ИНСТИТУЦИЯ

1. **Подобряване на МТБ.**

Осигуряване на подходяща материално-техническа база, която да отговаря на съвременните изисквания. Разширяване на библиотеката, като средище на различни видове изкуства.

Срок на изпълнение: целогодишно Отговорник: Директор

## Използване на съвременни ИКТ в образователния процес.

Достъпа до съвременни информационни технологии на учители и деца е неразделна и все по-важна част от достъпа до образование. Навлизането на иновации, базирани на ИКТ в ДГ оптимизира процеса на обучение и повишава неговата ефективност.

Срок на изпълнение: целогодишно

Отговорник: Директор, Комисия по квалификационна дейност

## Осигуряване на интерактивно обучение.

Осигуряване на условия за ползване на мултимедия и интернет, интерактивни дъски, подходящ софтуер за обучение. Прилагане на интерактивни методи, като: ситуационни (симулация, ролеви игри, казуси и др.); опитни (проекти, експерименти); дискусионни (дебати, беседи, дискусии).

Срок на изпълнение: целогодишно

Отговорник: Директор, Комисия по квалификационна дейност

## Функционираща вътрешна система за управление и контрол на качеството на образованието и обучението в детската градина.

Наличие на вътрешна система за осигуряване качеството и тя да функционира ефективно – да се отчитат резултати, на основание на които се правят анализи и изводи и се формулират предложения до ръководството на ДГ за повишаване на качеството.

Срок на изпълнение: целогодишно Отговорник: старши учители

## Механизъм за ранно предупреждение за различни рискове.

Това се реализира чрез мерки заложени в Плана за превенция на насилието , в Програмата за превенция на ранното отпадане, в Програма за предоставяне на равни възможности и за приобщаване на децата от уязвими групи, както и своевременно уведомяване и работа с родители.

Срок на изпълнение: целогодишно Отговорник: учители

## Активно взаимодействие с Обществения съвет

Общественият съвет има съществен принос в осигуряването на допълнителни финансови и материални средства, подпомага и участва в дейности, организирани от ДГ.

Срок на изпълнение: целогодишно Отговорник: Директор

## Педагогическо взаимодействие ДГ-семейство.

Цялата информация за дейността на ДГ е предоставена на сайта на институцията. Родителите са информирани за планираните дейности и чрез сайта проявяват интерес да участват в организирането и провеждането им.

Срок на изпълнение: целогодишно Отговорник: Директор, учители

# ПОКАЗАТЕЛИ ЗА ИЗМЕРВАНЕ НА ПОСТИГНАТОТО КАЧЕСТВО НА ОБРАЗОВАНИЕ В ДГ „БРЕЗА”

За изпълнение на посочените мерки са заложени следните показатели:

* 1. **ПОСТИГНАТИ РЕЗУЛТАТИ НА ДЕЦАТА**
		1. Диагностицирани знания, умения и отношения на децата/ входящо- изходящо ниво/ .
	2. **ПОВЕДЕНИЕ И ДИСЦИПЛИНА**
		1. Брой на допуснатите отсъствия;
		2. Агресия между децата;
	3. **ДРУГИ**
		1. Брой учители повишили квалификацията си;
		2. Материална база;
		3. Реализирани проекти;
		4. Съвместни дейности с родители.

Планът за Мерки за повишаване качеството на образованието е приет на ПС

с Протокол № 1 / 1.09.2023 г.